{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":13,"n_cols":6,"rows_kept":13,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt Pravilnika o objavljivanju i izvještavanju o poslovanju pravnih osoba u vlasništvu Republike Hrvatske"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKI OPERATOR PRIJENOSNOG SUSTAVA D.D.","I. Uvodne odredbe,\nČlanak 2.","Člankom 2. stavkom 2. predmetni Pravilnik primjenjuje se na ovisna društva pravnih osoba u vlasništvu RH, međutim nije jasno definirano na koji se način i koje odredbe Pravilnika primjenjuje na ovisna društva budući da postoje razlike u obvezama pravnih osoba od posebnog interesa i ostalih trgovačkih društava, a posljedično tome i njihovim ovisnim društvima. \nStoga predlažemo jasnije definirati primjenu Pravilnika na ovisna društva pravnih osoba u vlasništvu RH s obzirom na podjelu pravnih osoba u vlasništvu RH sukladno čl. 12. st. 1. Zakona o pravnim osobama u vlasništvu RH (NN, br. 102/25.)"]
[2,"HRVATSKI OPERATOR PRIJENOSNOG SUSTAVA D.D.","III. Sadržaj, način i rokovi dostavljanja planova poslovanja i izvještaja,\nČlanak 9.","U članku 9. predlažemo da se detaljnije propiše kojim nadležnim tijelima ovisna društva pravnih osoba u vlasništvu RH dostavljaju godišnje i srednjoročne planove odnosno da li dostavljaju samo vlasničkom tijelu pa vlasničko tijelo dostavlja Ministarstvu i nadležnom ministarstvu navedene planove za sva svoja ovisna društva."]
[3,"ODAŠILJAČI I VEZE DRUŠTVO S OGRANIČENOM ODGOVORNOŠĆU, ZA PRIJENOS I ODAŠILJANJE RADIJSKIH I TELEVIZIJSKIH PROGRAMA ZA RAČUN DRUGIH","III. Sadržaj, način i rokovi dostavljanja planova poslovanja i izvještaja,\nČlanak 11.","Predlažemo brisati točku 3. u stavku 4. Ako se ograničenja iz stavka 2. ne odnosi na razmjenu informacija između vlasničkog tijela, nadležnih ministarstava i drugih nadležnih tijela u skladu sa Zakonom i ovim Pravilnikom, cijeli stavak 2. bi se poništio tom točkom.  Ako se primijeni točka 3., ne bi preostala ni jedna povjerljiva informacija iz stavka 2."]
[4,"HRVATSKI OPERATOR PRIJENOSNOG SUSTAVA D.D.","III. Sadržaj, način i rokovi dostavljanja planova poslovanja i izvještaja,\nČlanak 11.","U članku 11. predlažemo da se detaljnije propiše na koji način ovisna društva pravnih osoba u vlasništvu RH dostavljaju godišnje i srednjoročne planove – putem informacijskog sustava za praćenje poslovanja pravnih osoba u vlasništvu RH ili elektroničkim putem"]
[5,"ODAŠILJAČI I VEZE DRUŠTVO S OGRANIČENOM ODGOVORNOŠĆU, ZA PRIJENOS I ODAŠILJANJE RADIJSKIH I TELEVIZIJSKIH PROGRAMA ZA RAČUN DRUGIH","VI. Prijelazne i Završne odredbe,\nČlanak 15.","Budući da do 20. prosinca ovaj pravilnik neće biti donesen, a da su poslovni planovi usvojeni prema postojećim propisima, predlažemo u stavcima 1., 2. i 3. promijeniti tekst na sljedeći način:\n\n\n1) Pravne osobe u vlasništvu Republike Hrvatske će prvi puta objaviti godišnje i srednjoročne planove poslovanja u skladu s člankom 5. stavcima 1. i 2. ovog Pravilnika najkasnije do 20. prosinca 2026. za poslovnu godinu koja počinje 1. siječnja 2027. ili nakon tog datuma.\n(2) Pravne osobe u vlasništvu Republike Hrvatske će prvi puta objaviti godišnje izvještaje poslovanja u skladu s člankom 5. stavkom 3. ovog Pravilnika najkasnije do 30. travnja  2027. za poslovnu godinu koja počinje 1. siječnja 2026 ili nakon tog datuma. \n(3) Pravne osobe u vlasništvu Republike Hrvatske će prvi puta sastaviti i dostaviti godišnje i srednjoročne planove poslovanja u skladu s člankom 9. stavcima 1. i 2. ovog Pravilnika najkasnije do 20. prosinca 2026. za poslovnu godinu koja počinje 1. siječnja 2027. godine ili nakon tog datuma."]
[6,"HRVATSKI OPERATOR PRIJENOSNOG SUSTAVA D.D.","VI. Prijelazne i Završne odredbe,\nČlanak 15.","Stavcima 1. i 3. ovog članka propisana je obveza objave, sastavljanja i dostave godišnjeg i srednjoročnih planova poslovanja najkasnije do 20. prosinca 2025. za poslovnu godinu koja počinje 1. siječnja 2026. godine ili nakon tog datuma. Predlažemo odgoditi primjenu na 20. prosinca 2026. za poslovnu godinu koja počinje 1. siječnja 2027. ili uskladiti s razumnim rokom po stupanju ovog Pravilnika na snagu."]
[7,"ODAŠILJAČI I VEZE DRUŠTVO S OGRANIČENOM ODGOVORNOŠĆU, ZA PRIJENOS I ODAŠILJANJE RADIJSKIH I TELEVIZIJSKIH PROGRAMA ZA RAČUN DRUGIH","VI. Prijelazne i Završne odredbe,\nČlanak 17.","Predlažemo u točki 23. tablice Informacije i dokumenti o financijskim i nefinancijskim ciljevima te ciljevima povezanima s čimbenicima održivosti izmjenu teksta i dodavanje: \"osim ako su te informacije sadržane u nekom drugom javno objavljenom izvještaju uprave odnosno izvršnih direktora ili je Pravna osoba te informacije izuzela od objave u skladu s člankom 7. stavkom 1. ovog Pravilnika\""]
[8,"ODAŠILJAČI I VEZE DRUŠTVO S OGRANIČENOM ODGOVORNOŠĆU, ZA PRIJENOS I ODAŠILJANJE RADIJSKIH I TELEVIZIJSKIH PROGRAMA ZA RAČUN DRUGIH","VI. Prijelazne i Završne odredbe,\nČlanak 17.","PRILOG 2: U prilozima je na više mjesta navedeno da planovi i izvještaji trebaju sadržavati \"Prikaz dodatnih (širi set) relevantnih sektorskih (industrijskih) pokazatelja poslovanja\". Jesu li ti pokazatelji poslovanja isti pokazateljima koji su postavljeni kroz korporativne ciljeve? Ako to nisu pokazatelji iz korporativnih ciljeva, na koji se način određuju, posebno ako nema takvih pokazatelja? U tom slučaju predlažemo dodati na kraju postojećeg teksta: \"(ako je to primjenjivo)\""]
[9,"HRVATSKI OPERATOR PRIJENOSNOG SUSTAVA D.D.","VI. Prijelazne i Završne odredbe,\nČlanak 17.","U Prilogu 5- Sadržaj planova za javnu objavu, u  ilustrativnom prikazu Obrasca srednjoročnog plana nedostaje kolona za t+3 godina odnosno 2028. godinu. Naime, u Prilogu 2 – Sadržaj planova za dostavu vlasničkom tijelu, Ministarstvu i nadležnom ministarstvu u dijelu 2. Srednjoročni plan jasno je naznačeno da Srednjoročni plan poslovanja predstavlja sažeti prikaz strateških inicijativa za razdoblje od naredne tri godine. \nTočka iv. odnosi se na planirane rezultate za dvije godine koje slijede iza godine za koju se izrađuje godišnji plan poslovanja u tekućoj godini (2027. i 2028.)."]
[10,"HP - HRVATSKA POŠTA D.D.","VI. Prijelazne i Završne odredbe,\nČlanak 17.","U Prilogu 4. točki 22. predmetnog Pravilnika predlažemo uskladiti terminologiju sa Zakonom o izmjenama i dopunama Zakona o sustavu unutarnjih kontrola u javnom sektoru (NN - 105/2025) te umjesto Politike upravljanja rizicima staviti Politiku integriranog upravljanja rizicima."]